Rotary International

Rotary International er er en verdensomspændende organisation bestående af Rotary klubber med ca. 1,2 mio. medlemmer i ca. 200 lande og geografiske områder. I Danmark er der ca. 10.000 medlemmer i 263 klubber (2019).

En rotaryklubs medlemmer er kvinder og mænd, som repræsenterer et bredt udsnit af det omgivende samfunds brancher og erhverv.

Et af Rotarys vigtigste formål er at arbejde for fred og forståelse, ikke kun på verdensplan, men også i de lokale samfund. Andre af Rotarys formål er at arbejde efter høje etiske idealer og at bidrage til en omfattende humanitær og uddannelsesmæssig indsats, ikke mindst i ulandene.

Over hele verden holder rotarianerne et ugentligt møde af et par timers varighed. På programmet kan stå brancheorienterede emner og andre emner af såvel lokal/national som af international karakter. Til alle møder er gæster velkomne.

Medlemskab af Rotary opnåes via invitation fra et andet medlem i området eller ved henvendelse via rotary.org til en klub. Målet for klubberne er dels at udgøre et netværk for medlemmerne samt at hjælpe og skaffe service i klubbens nærområde såvel som i resten af verden. Mange projekter bliver organiseret i lokalområdet, mens andre er organiseret globalt.
Rotarianeres rolle i magthierarkiet i Amerikas Forenede Stater har ofte været bemærket.

Det mest bemærkelsesværdige aktuelle globale projekt, Polio-Plus, bidrager til udryddelsen af polio over hele verden. Siden begyndelsen af projektet i 1985 har rotarianerne bidraget med over 500 millioner USD og titusinder af frivillige timer, hvilket har ført til at over en milliard af verdens børn er blevet vaccineret. Inspireret af Rotary's engagement har World Health Organization (WHO) vedtaget en resolution i 1988 om at udrydde polio inden år 2000. I partnerskab med WHO, UNICEF og United States Centers for Disease Control and Prevention er Rotary anerkendt af de Forenede Nationer som den private nøgle-partner i denne udryddelsesindsats. Rotary International samarbejder med Melinda og Bill Gates Foundation om bekæmpelsen af polio. Fonden giver således to dollars hver gang Rotary indsamler en dollar til poliobekæmpelsen. I 2019 er der nu kun ca. 20 nye tilfælde af polio. Det er Rotarys mål at udrydde polio og derefter sikre at den ikke spreder sig igen.

Andre af Rotary's mest synlige programmer omfatter Rotary Youth Exchange, et udvekslingsprogram for studerende på gymnasieniveau, og Rotary's ældste program. Mere end 30.000 mænd og kvinder fra 100 nationer har studeret i udlandet under rammerne af Ambassadorial Scholarship, og i dag er det verdens største privat finansierede scholarship program. I 2002-2003 blev der uddelt stipendier på ca. 26 mio. USD på godt 1.200 modtagere i 69 lande der studerede i 64 nationer. 

Fra 2002 har The Rotary Foundation samarbejdet med 8 universiteter rundt om i verden om at skabet Rotary Centers for International Studies i fred og konfliktløsning. Universiteterne omfatter International Christian University (Japan), University of Queensland (Australia), Institut d'Etudes Politiques de Paris (Sciences Po) (France), University of Bradford (Storbritannien), University del Salvador (Argentina), University of North Carolina at Chapel Hill (USA), Duke University (USA), og University of California, Berkeley USA). Rotary World Peace Fellows gennemfører en toårig uddannelses på masterniveau i konflikt løsning, fredsstudier og internationale relationer. Den første årgang fik eksamen i 2004. 

Rotary fejrede sit 100 års jubilæum den 23. februar 2005.

Kendte Rotarianere

Æresmedlemmer 
Personer som har udmærket sig ved meritgivende tjeneste til fremme for Rotarys idealer kan opnå æresmedlemskab af en Rotary klub. Æresmedlemskab tildeles kun i sjældne tilfælde. Æresmedlemmer skal ikke betale kontingent. De har ikke stemmeret, og kan ikke vælges til tillidsposter i deres klub. Æresmedlemskabet er tidsbegrænset og slutter automatisk efter en periode, normalt et år. Det kan forlænges i yderligere et år, men kan også trækkes tilbage uden varsel.
 
 Augusto Pinochet, Chile, Chilensk General og diktator 
 Douglas MacArthur, Amerikansk general i 2. verdenskrig
 George W. Bush, Amerikansk præsident
 Ronald Reagan, Amerikansk præsident
 Dianne Feinstein, Amerikansk Demokratisk Senator
 Kong Hassan 2. af Marokko
 Margaret Thatcher, Britisk Premierminister
 Prins Rainier III af Monaco
 Prins Bernhard af Holland
 Kong Baudouin 1. af Belgien
 Kong Albert 1. af Belgien
 Prins Philip, hertug af Edinburgh
 Kong Carl XVI Gustaf af Sverige
 Walt Disney, USA
 L. Gordon Cooper, amerikansk astronaut
 Neil A. Armstrong, amerikansk astronaut
 Woodrow Wilson, Amerikansk præsident
 Calvin Coolidge, Amerikansk præsident
 Herbert Hoover, Amerikansk præsident
 Franklin D. Roosevelt, Amerikansk præsident
 Harry S. Truman, Amerikansk præsident
 Dwight D. Eisenhower, Amerikansk præsident
 John F. Kennedy, Amerikansk præsident
 Richard Nixon, Amerikansk præsident
 Gerald Ford, Amerikansk præsident
 Edward 8., Hertug af Windsor
 Winston Churchill, Britisk Premierminister
 Thor Heyerdahl, Norsk eventyrer 
 Sir Edmund Hillary, Den første på toppen af Mount Everest 
 Alan Bartlett Shepard, Jr., Første amerikanske astronaut
 Charles Lindbergh, Første pilot som alene krydsede Atlanterhavet 
 Thomas A. Edison, Amerikansk opfinder
 John J. Pershing, Amerikansk General i 1. verdenskrig

Tidligere og nuværende Aktive medlemmer 
 Prescott Bush, Amerikansk forretningsmand 
 Jesse Helms, Amerikansk Senator 
 Aesgeir Asgeirsson, Islands præsident.
 Jimmy Carter, Amerikansk præsident
 Neville Chamberlain, Britisk Premierminister
 Jan Masaryk, Tjekkoslovakiets præsident
 Soleiman Franjieh, Præsident i Libanon
 Frank Borman, Amerikansk astronaut
 Richard E. Byrd, Amerikansk admiral og arktisk opdagelsesrejsende
 Thomas Mann, Tysk forfatter
 Earl Warren, Højesteretspræsident i USA
 Guglielmo Marconi, Italiensk opfinder
 Charles H. Mayo, Medgrundlægger af Mayo klinikken, USA
 Albert Schweitzer, modtager af Nobelprisen
 Orville Wright, flypioner
Thorkild Simonsen, tidl. minister og borgmester i Aarhus

Se også 
 Rotaract

Eksterne kilder/henvisninger 

 Rotary International official website

Internationale organisationer
Etableret i 1905